IEPIRKUMA

**„Līvānu novada pašvaldības ielu un ceļu inventarizācijai un kartogrāfiskā materiāla sagatavošanai un aktualizācijai, programmatūras nodrošinājums transporta infrastruktūras un kartogrāfiskās datu bāzes izveidošanai”**

NOLIKUMS

## Iepirkuma identifikācijas numurs LND 2015/33

Līvāni

2015

## Iepirkuma identifikācijas numurs

 **LND 2015/33**

## Pasūtītājs un tā kontaktpersonas

* 1. Pasūtītājs: Līvānu novada dome

 Reģ. Nr. 90000065595

 Pasūtītāja rekvizīti:

 Adrese: Rīgas iela 77, Līvāni, LV - 5316

 Konta Nr. Bankā: LV79PARX0004642660004

AS „Citadele Banka“

Tālruņa Nr. 65307250

e-pasta adrese – dome@livani.lv

* 1. Kontaktpersona:

Līvānu novada domes būvinženieris Ainārs Skromāns, tālr. Nr. 65307273, 29359849 e-pasts: ainars.skromans@livani.lv.

## 3. Iepirkuma priekšmets

3.1. Līvānu novada pašvaldības ielu un ceļu inventarizācijai un kartogrāfiskā materiāla sagatavošanai un aktualizācijai, programmatūras nodrošinājums transporta infrastruktūras un kartogrāfiskās datu bāzes izveidošanai, saskaņā ar Tehnisko specifikāciju (1.pielikums) un tehniskās specifikācijas pielikumu Nr.1

3.2. Iepirkuma CPV kods: 71210000-3

3.3. Piedāvājumu izvēles kritērijs: zemākā cena

3.4. Iepirkuma līgums:

3.4.1. Līguma izpildes termiņš:

3.4.1.1.Programmatūras nodrošinājuma piegādei – 3 nedēļas no līguma noslēgšanas

3.4.1.2.Līvānu novada pašvaldības ielu un ceļu inventarizācijai un kartogrāfiskā materiāla sagatavošana un aktualizācija - 8 mēneši no līguma noslēgšanas.

3.4.2. Līguma tiks paredzētas sekojošas soda sankcijas:

3.4.2.1. par programmatūras nodrošinājuma piegādes termiņa neievērošanu – 200 EUR par katru vienību, kas netiks piegādāta noteiktajā termiņā.

3.4.2.2.par līguma termiņa neievērošanu inventarizācijas un kartogrāfiskā materiāla sagatavošanas un aktualizācijas veikšanai – līgumsods 1% no līguma summas par katru nokavēto dienu, bet kopumā ne vairāk kā 10 % no līguma summas.

3.4.3. Avanss – 30 % no līguma summas pēc līguma noslēgšanas un rēķina saņemšanas Pasūtītāja grāmatvedībā 10 (desmit) darba dienu laikā.

3.4.4. Līgumā tiks paredzēta sapulču rīkošana katru otro nedēļu atskaites sniegšanai par darbu izpildes gaitu.

3.4.5. Pasūtītājs var atteikties no kāda darba daļas veikšanas finansiālu apsvērumu dēļ.

3.5. Pasūtītājs nodrošina brīvu un tiešu elektronisko pieeju iepirkuma nolikumam, visiem papildus nepieciešamajiem dokumentiem un aktuālajai informācijai pasūtītāja mājas lapā internetā: [www.livani.lv](http://www.livani.lv), sadaļā *„Iepirkumi”.* Papildus informāciju par iepirkumu iespējams saņemt pie **Līvānu novada domes būvinženiera Aināra Skromāna,** tālr.65307273, mob. tālr. 29359849; e-pasts: ainars.skromans@livani.lv.

3.6. Pasūtītāja sagatavoto nolikuma tehnisko specifikāciju Pretendentam jāizvērtē ar pietiekamu rūpību, lai Pretendents, parakstot iepirkuma līgumu, varētu apliecināt, ka piedāvājumā ir iekļāvis pilnīgi visas izmaksas, kas nepieciešamas pilnīgai nolikumā paredzēto darbu izpildei pienācīgā kvalitātē un apjomā.

3.7. Pretendenta iesniegtais piedāvājums ir derīgs 90 dienas, skaitot no iepirkuma nolikuma (turpmāk - Nolikums) 4.1. punktā noteiktās pēdējās piedāvājumu iesniegšanas dienas.

3.8. Iepirkums tiek veikts saskaņā ar „Publisko iepirkumu likuma” 8.2 panta noteikumiem

## 4. Piedāvājuma iesniegšanas vieta, datums, laiks un kārtība

4.1. Ieinteresētās personas piedāvājumus var iesniegt darba dienās :

Pirmdien, otrdien, ceturtdien - no plkst. 8:00 līdz 12:00, no plkst.13:00 līdz 17:00,

Trešdien - no plkst. 8:00 līdz 12:00, no plkst.13:00 līdz 18:00,

Piektdien no plkst. 8:00 līdz 12:00, no plkst.12:30 līdz 15:30,

bet ne vēlāk kā līdz **2015. gada 9.oktobrim**, **plkst. 15.00**, Rīgas ielā 77, Līvānos, LV-5316, 210.kabinetā (2.stāvā).

4.2. Pretendenti tiek reģistrēti piedāvājumu iesniegšanas secībā.

4.3. Pretendents iesniedz piedāvājumu personīgi vai atsūtot pa pastu. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz nolikumā noteiktajam laikam un termiņam. Piedāvājums, kas iesniegts pēc minētā termiņa, paliks neatvērts un netiks izskatīts. Iesniegtie piedāvājumi netiek atdoti atpakaļ pretendentiem.

4.4. Pretendents var iesniegt tikai vienu piedāvājuma variantu par visu iepirkuma priekšmeta apjomu. Pretendents nevar iesniegt piedāvājuma variantus.

4.5. Piedāvājumu atvēršanas sapulce nav paredzēta. Piedāvājuma atvēršana un vērtēšana notiek slēgtās sēdēs un tajās piedalās tikai iepirkuma komisijas locekļi un nepieciešamības gadījumā arī komisijas pieaicināti eksperti.

## 5. Piedāvājuma noformēšana

5.1. Piedāvājuma noformējuma prasības:

* + 1. piedāvājums jāiesniedz slēgtā, aizzīmogotā aploksnē/iepakojumā tā, lai tajā iekļautā informācija nebūtu redzama un pieejama līdz piedāvājumu atvēršanas brīdim
		2. Uz aploksnes/iepakojuma jānorāda**:**

|  |  |
| --- | --- |
|

|  |
| --- |
| **Līvānu novada Dome** Rīgas iela 77, Līvāni, Līvānu novads, LV-5316, Latvija *Pretendenta nosaukums, reģ. Nr., juridiskā adrese, tālrunis, u.c kontaktinformācija*Piedāvājums Iepirkumam **„Līvānu novada pašvaldības ielu un ceļu inventarizācijai un kartogrāfiskā materiāla sagatavošanai un aktualizācijai, programmatūras nodrošinājums transporta infrastruktūras un kartogrāfiskās datu bāzes izveidošanai”**identifikācijas numurs **LND 2015/33**Neatvērt līdz 2015.gada 9.oktobra plkst. 15:00” |

 |

* 1. Piedāvājumā jāietver šādi dokumenti:

5.2.1. Titullapa ar norādi - Iepirkumam „Līvānu novada pašvaldības ielu un ceļu inventarizācijai un kartogrāfiskā materiāla sagatavošanai un aktualizācijai, programmatūras nodrošinājums transporta infrastruktūras un kartogrāfiskās datu bāzes izveidošanai” un pretendenta nosaukums, reģ. Nr., juridiskā adrese, kontaktinformācija. Piedāvājumam jābūt secīgi numurētām lapām un pievienotam satura rādītājam;

5.2.2. pretendenta pieteikums dalībai iepirkumā;

5.2.3. finanšu piedāvājums, kas aizpildīts saskaņā ar Finanšu piedāvājuma veidlapu;

5.2.4. tehniskais piedāvājums, kas sagatavots saskaņā ar tehnisko specifikāciju un tehniskās specifikācijas pielikumu Nr.1;

5.2.5.atlases dokumenti, saskaņā ar iepirkuma nolikumu 7. punktu, tai skaitā darbu izpildes grafiks, pieredzes apliecinājums u.c. dokumenti

* 1. Viss piedāvājums jāiesniedz vienā iesietā sējumā, vienā oriģinālā eksemplārā. Visām piedāvājuma daļām ir jābūt cauršūtām kopā tā, lai nebūtu iespējams nomainīt lapas, uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, ko ar savu parakstu un zīmoga/spiedoga nospiedumu apliecina pretendenta pārstāvis. Piedāvājums jāparaksta pretendenta pārstāvim, kuram ir paraksta tiesības vai tā pilnvarotai personai, pievienojot pilnvaru.
	2. Piedāvājumā ietvertajiem dokumentiem jābūt skaidri salasāmiem, bez labojumiem un iestarpinājumiem, tiem jābūt noformētiem atbilstoši nolikuma noteikumiem un formu paraugiem. Piedāvājums jāsagatavo latviešu valodā. Dokumentiem svešvalodā jāpievieno tulkojums latviešu valodā.
	3. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
1. **Pretendentiem izvirzītās prasības un iesniedzamie dokumenti**
	1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt iepirkuma līgumu.
	2. Uz Pretendentu nevar attiekties Publisko iepirkumu likuma 8.2 panta piektās daļas 1.,2. un 3.pantā minētie izslēgšanas noteikumi.

|  |  |
| --- | --- |
| 1. **Prasības pretendentu atlasei**
 | **Iesniedzamais dokuments** |
| * 1. Pretendents, personālsabiedrība un visi

personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmējs/i (ja pretendents darbu veikšanai plāno piesaistīt apakšuzņēmējus) normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs. | 7.1.1.Informāciju par pretendentu, kurš ir reģistrēts LR Komercreģistrā, pasūtītājs pārbauda Uzņēmumu reģistra mājaslapā (skat. [www.ur.gov.lv/?a=936&z=631&v=lv](http://www.ur.gov.lv/?a=936&z=631&v=lv)). Komercreģistra apliecības kopijas iesniegšana nav obligāta, bet pēc pretendenta izvēles var pievienot reģistrācijas apliecības apliecinātu kopiju.7.1.2. Pretendents, kurš nav reģistrēts LR Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| 7.2. Pretendenta pieteikums dalībai iepirkumā. | 7.2.1. Pieteikumu sagatavo brīvā formā un to paraksta pretendenta vadītājs vai vadītāja pilnvarota persona (pievienojot pilnvaru) Pieteikumā norāda pretendenta nosaukumu un rekvizītus.7.2.2. Ja Pretendents iepirkumā balstās uz citu personu spējām vai plāno piesaistīt apakšuzņēmējus, tad rakstisks apliecinājums tam, kuras no iepirkuma līguma daļām paredzēts nodot apakšuzņēmējiem, kā arī apakšuzņēmēja rakstiska piekrišana sadarboties ar pretendentu iepirkuma izpildē. Par apakšuzņēmēju iesniedzamajā dokumentācijā jābūt visām tām pašām ziņām kā par pretendentu. 7.2.3. Pieteikumā jāiekļauj apliecinājums, ka - ka uz pretendentu vai tā piedāvāto apakšuzņēmēju uz kura iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām neattiecas Publisko iepirkumu likuma 8.2 panta piektās daļas 1.,2. un 3 punktu minētie nosacījumi. - ka visas piedāvājumā sniegtās ziņas par pretendentu vai pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, paziņojumā par līgumu vai iepirkuma procedūras dokumentos noteiktajām prasībām ir patiesas;7.2.4.Ja piedāvājumu iesniedz personu grupa (apvienība), piedāvājumā papildus norāda personu, kas iepirkumā pārstāv attiecīgo personu apvienību. Pieteikumu par piedalīšanos iepirkumā paraksta visas personas, kas iekļautas personu apvienībā, norādot katra personu apvienības biedra atbildības apjomu un veicamo darbu uzskaitījumu. |
| * 1. Darbu izpildes grafiks
 | 7.3.1.Aizpildāms brīvā formā, jāpievieno piedāvājumam |
| 7.4. Pretendentam ir jābūt pieredzei 3(trīs) līdzvērtīgu objektu inventarizācijas veikšanā ielām un ceļiem, katram objektam ne mazāk kā 250 km.  | 7.4.1.Aizpildāma informācija par pieredzi uzrādot objektus, kas atbilst 7.4.punkta prasībām (3.pielikums) |
| 7.5. Pretendenta speciālistam jābūt pieredzei transporta infrastruktūras un kartogrāfiskās datu bāzes izveidošanai 3 (trīs) līdzvērtīgiem objektiem, katram ne mazāk kā 250 km. | 7.5.1. Pretendenta piedāvātā speciālista CV, kas apliecina 7.5.punktā noteiktās prasības (4.pielikums) |
| 7.6. u.c. cita nozīmīga informācija. | 7.6.1.Pretendents var pievienot jebkuru citu informāciju, kura apliecina tā kvalifikāciju un spējas un kura ir būtiska piedāvājuma izvērtēšanai un kādu pretendents vēlētos, lai iepirkumu komisija izskatītu. |

## Gadījumā, ja:

piedāvājums neatbilst tehniskajai specifikācijai vai kādai no nolikumā 7.4., 7.5. punktā noteiktajai prasībai vai Pretendents ir iesniedzis nepatiesu informāciju vai vispār nav iesniedzis pieprasīto informāciju, vai piedāvājumu izvērtēšanas laikā Pretendents savu piedāvājumu atsauc, iepirkuma komisija turpmāk šo piedāvājumu neizskata un attiecīgo Pretendentu izslēdz no turpmākās dalības iepirkumā.

**8. Prasības tehniskajam piedāvājumam:**

Pretendenta tehniskais piedāvājums, atbilstoši Tehniskajā specifikācijā (nolikuma 1.pielikums) norādītajām prasībām.

**9. Prasības pretendenta finanšu piedāvājumam.**

Pretendentam jāiesniedz finanšu piedāvājums, atbilstoši nolikuma 2.pielikumā pievienotajai finanšu piedāvājuma veidlapai. Finanšu piedāvājumā piedāvātajās cenās iekļaujamas visas ar Tehnisko specifikāciju prasību izpildi saistītās izmaksas, nodokļi, kā arī visas ar to netieši saistītās izmaksas (dokumentācijas drukāšanas, transporta izmaksas u.c.);

Tehniskajam un Finanšu piedāvājumam jābūt Pretendenta vadītāja vai pilnvarotās personas (pievienojams pilnvaras oriģināls) parakstītam.

**10.Piedāvājumu vērtēšana un izvēles kritēriji**

10.1.Pasūtītāja iepirkuma komisija veic piedāvājumu salīdzināšanu un novērtēšanu.

10.2.Piedāvājuma izvēles kritērijs ir piedāvājums ar viszemāko cenu.

10.3. Pretendentu piedāvājumu atbilstību iepirkuma nolikumā noteiktajām noformējuma prasībām, pretendentu atlasi un piedāvājumu vērtēšanu iepirkuma komisija veic slēgtā sēdē bez pretendentu klātbūtnes.

10.4. Saskaņā ar Publisko iepirkumu likuma 8.2 panta piektās daļas 1. un 2. punktu pasūtītājs izslēdz pretendentu no dalības iepirkumā jebkurā no šādiem gadījumiem:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

2) ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma 8.2 panta piektās daļas 1. un 2. punktu minētie nosacījumi.

10.5.Lai pārbaudītu, vai pretendents nav izslēdzams no dalības iepirkumā Publisko iepirkumu likuma 8.2 panta piektās daļas 1., 2. vai 3.punktā minēto apstākļu dēļ, pasūtītājs veic pārbaudi atbildoši Publisko iepirkumu likuma 8.2 panta septītajai daļai un atkarībā no atbilstoši veiktās pārbaudes rezultātiem pasūtītājs rīkojas saskaņā ar Publisko iepirkumu likuma 8.2 panta astoto daļu.

10.6.Saskaņā ar iepirkuma nolikumā noteikto piedāvājuma izvēles kritēriju, iepirkuma komisija no piedāvājumiem, kas atbilst nolikumā norādītajām prasībām, izvēlas piedāvājumu ar viszemāko cenu.

# 11.Iepirkuma komisijas tiesības un pienākumi

**11.1.Iepirkuma komisijas tiesības**

11.1.1.Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti iepirkuma komisijai.

11.1.2.Pieaicināt ekspertu pretendentu un piedāvājumu atbilstības pārbaudē un vērtēšanā.

11.1.3.Izbeigt vai pārtraukt iepirkumu Latvijas Republikā spēkā esošajos normatīvajos aktos noteiktajā kārtībā.

**11.2.Iepirkuma komisijas pienākumi**

11.2.1.Nodrošināt iepirkuma norisi un dokumentēšanu.

11.2.2.Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

11.2.3.Pēc ieinteresēto piegādātāju pieprasījuma sniegt informāciju par iepirkuma nolikumu.

11.2.4.Vērtēt pretendentus un to iesniegtos piedāvājumus saskaņā ar iepirkuma nolikumu, izvēlēties piedāvājumu vai pieņemt lēmumu par iepirkuma pārtraukšanu, neizvēloties nevienu piedāvājumu.

11.2.5.Iepirkuma komisijai ir arī citas iepirkuma nolikumā un Publisko iepirkumu likumā noteiktās tiesības un pienākumi.

**12.Pretendenta tiesības un pienākumi**

**12.1.Pretendenta tiesības**

12.1.1.Apvienoties grupā ar citiem pretendentiem un iesniegt vienu kopēju piedāvājumu.

12.1.2.Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

12.1.3.Piedāvājuma sagatavošanas laikā telefoniski vai rakstveidā vērsties pie Pasūtītāja neskaidro jautājumu precizēšanai.

**13.1.Pretendenta pienākumi**

13.1.1.Sagatavot piedāvājumu atbilstoši nolikuma prasībām.

13.1.2.Sniegt patiesu informāciju par savu kvalifikāciju un piedāvājumu.

13.1.3.Sniegt atbildes uz iepirkuma komisijas pieprasījumu par papildu informācijas sniegšanu.

13.1.4.Segt visas izmaksas, kas saistītas ar piedāvājumu sagatavošanu un iesniegšanu.

13.1.5.Pretendentam ir arī citas iepirkuma nolikumā un Publisko iepirkumu likumā noteiktās tiesības un pienākumi.

**14.Iepirkuma līgums**

14.1.Par iepirkuma priekšmetu pasūtītājs ar izraudzīto pretendentu, kura piedāvājums atzīts par piedāvājumu ar viszemāko cenu, slēgs iepirkuma līgumu, pamatojoties uz pretendenta piedāvājumu un saskaņā ar iepirkuma nolikumu.

14.2.Iepirkuma uzvarētājam līgums jāparaksta 5 (piecu) darba dienu laikā no pasūtītāja nosūtītā (arī uz elektroniskā pasta adresi) uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.

14.3.Ja pretendents, kura piedāvājums atzīts par piedāvājumu ar viszemāko cenu, atsakās slēgt iepirkuma līgumu, iepirkumu komisija ir tiesīga pieņemt lēmumu par iepirkuma līguma slēgšanu ar nākamo pretendentu, kura piedāvājums ir ar viszemāko cenu, vai pārtraukt iepirkumu, neizvēloties nevienu piedāvājumu.

**15.Pielikumu saraksts**

1.pielikums: Tehniskā specifikācija (uz 5 lapām) un tehniskās specifikācijas pielikums (uz 3 lapām), kopā 8 lapas.

2.pielikums: Finanšu piedāvājuma veidlapa uz 1 lapas.

3.pielikums: Pretendenta veikto ielu un ceļu inventarizācijas objektu saraksts

4.pielikums: Pretendenta piedāvātā speciālista CV ar veikto objektu sarakstu.

 **1.pielikums**

iepirkuma identifikācijas LND 2015/33, nolikumam

**TEHNISKĀ SPECIFIKĀCIJA**

**Līvānu novada pašvaldības ielu un ceļu inventarizācijai un kartogrāfiskā materiāla sagatavošanai un aktualizācijai, programmatūras nodrošinājums transporta infrastruktūras un kartogrāfiskās datu bāzes izveidošanai**

1. Līvānu novada pašvaldības ielu un ceļu inventarizācija un kartogrāfiskā materiāla sagatavošana veicama saskaņā ar Ministru kabineta 2008.gada 7.jūlija noteikumu Nr. 504 „Valsts autoceļu un pašvaldības ceļu vērtības noteikšanas kārtība” (turpmāk - Noteikumi) prasībām.
2. Ielu un ceļu inventarizācijas ietvaros jāuzskaita un jāreģistrē šādi autoceļu elementi – autoceļu segas konstrukcijas, mākslīgām būves (tilti, gājēju tilti, autoceļa pārvadi, estakādes, tuneļi, caurtekas), autoceļu inženierbūves (autobusu pieturvietas un paviljoni, transportlīdzekļu stāvvietas, pasažieru atpūtas laukumi, gājēju ietves un veloceliņi, autoceļu sakaru un apgaismojuma līnijas, sūkņu stacijas, attīrīšanas iekārtas), satiksmes organizācijas tehniskie līdzekļi (ceļazīmes, luksofori, kilometru stabi un signālstabiņi, aizsargbarjeras, drošības žogi un prettrokšņa barjeras, horizontālais marķējums), autoceļu mezgli un šķērsojuma mezgli, satiksmes uzskaites punkti, meteoroloģisko apstākļu stacijas
3. Pakalpojuma darba uzdevums:
	1. ceļu apzināšana un identifikācija:
		1. ceļu un ielu atzīmēšana esošajos plānu materiālos;
		2. ceļu un ielu identifikācijas numuru un nosaukumu piešķiršana.
	2. ceļu un ielu inventarizācija:
		1. ceļu un ielu identifikācija;
		2. ceļu un ielu piesaistīšana koordinātu sistēmai izmantojot globālo pozicionēšanas sistēmu;
		3. ceļu un ielu vērtības noteikšana tiem ielu un ceļu posmiem, kuriem tā nav iepriekš noteikta.
	3. pakalpojumu gala produkcija, kas nododama pasūtītājam:
		1. plāna materiāls izdrukas veidā – 2 (divos) vienotos eksemplāros par visu Līvānu novada teritoriju, 2 (divos) eksemplāros katrai Līvānu novada pārvaldei un Līvānu pilsētai par attiecīgās administratīvās teritorijas autoceļu elementiem.
		2. plāna materiāls digitālā veidā (2 (divos) vienotos eksemplāros par visu Līvānu novada teritoriju, 2 (divos) eksemplāros katrai Līvānu novada pārvaldei un Līvānu pilsētai par attiecīgās administratīvās teritorijas autoceļu elementiem, kurā:
			1. digitālo kartogrāfisko materiālu sagatavo Latvijas ģeodēzisko koordinātu sistēmā LKS-92,
			2. kā atsevišķs kartes slānis uzrādīti inventarizētie autoceļi;
			3. kā atsevišķs kartes slānis uzrādīti inventarizētās ielas;
			4. par kartes pamatu izmantojamas kartes, kā arī ortofoto karte M1:10000 un satelītkarte M1:50000 (vektoru), kas līdz ar pakalpojuma nodošanu tiek nodota pasūtītājam ceļu un ielu datu bāzes sastāvā;
			5. par katru autoceļu un ielu, kā atsevišķu infrastruktūras objektu tiek sagatavota atribūtu informācija atbilstoši pasūtītāja specifikācijām, ar šos objektus raksturojošiem parametriem;
		3. ģeogrāfiskās informācijas sistēmā sakārtoti dati ar apkalpojošo datorprogrammu;
		4. autoceļu un ielu, kā atsevišķu infrastruktūras objektu, saraksti ar tos raksturojošajiem rādītājiem, gan izdruku, gan *excel* failu formātā;
		5. gala produkcija izpildītājam jāsagatavo un jānodod pasūtītājam: saskaņā ar Tehniskās specifikācijas 3.3.1. un 3.3.2.punktu.
4. Ceļa vai ielas, kā atsevišķa infrastruktūras objekta, noteikšanas, tā identifikācijas numura un nosaukuma piešķiršanas tehniskā specifikācija:
	1. par ceļa vai ielas, kā viena infrastruktūras objekta, sākumu vai beigām var tikt uzskatīta vieta, kur:
		1. ceļš vai iela garenass virzienā robežojas ar citu Pasūtītāja tiesiskajā valdījumā esošu vai neesošu īpašumu;
		2. ceļš vai iela pieslēdzas citam autoceļam vai ielai;
		3. izbeidzas, ceļa vai ielas galam robežojoties ar citu zemes lietošanas veida platību.
	2. ceļš vai iela uzskatāms par vienu infrastruktūras objektu šādos gadījumos:
		1. ceļš vai iela pilnībā atrodas uz Pasūtītāja tiesiskajā valdījumā esošā īpašuma;
		2. ceļš vai iela daļēji atrodas uz Pasūtītāja tiesiskajā valdījumā esošā īpašuma:
			1. ceļš vai iela ar pārtraukumiem atrodas uz Pasūtītāja tiesiskajā valdījumā esoša viena un tā paša īpašuma, bet kopējā ceļu tīklā uztverams kā viens un tas pats ceļš vai iela,
			2. ceļš vai iela pilnībā vai kādā no tā posmiem ir kā robežceļš vai robežiela (īpašuma robeža iet pa ceļa vai ielas asi).
		3. ja ceļš vai iela atrodas (šķērso) vairākus Pasūtītāja tiesiskajā valdījumā esošus nekustamos īpašumus, bet kopējā ceļu un ielu tīklā uztverams kā viens un tas pats ceļš vai iela, šī ceļa vai ielas posmi uzskaitāmi kā atsevišķi infrastruktūra objekti sadalījumā pa nekustamajiem īpašumiem.
	3. ceļi un ielas iedalāmi šādās lietošanas kategorijās A, B un C, tās saskaņojot ar pasūtītāju.
	4. ceļiem un ielām, kā atsevišķiem infrastruktūras objektiem tiek piešķirts identifikācijas numurs.
	5. ceļiem un ielām, kā atsevišķiem infrastruktūras objektiem tiek piešķirts nosaukums.
	6. Izpildītājs ceļu un ielu, kā atsevišķu infrastruktūras objektu, izdalīšanu, kā arī konkrētajiem ceļiem piešķiramo kategoriju, identifikācijas numuru un nosaukumu piešķiršanu saskaņo ar pasūtītāja pilnvaroto pārstāvi:
		1. Līvānu pilsētā – Līvānu novada domes būvinženieris Aināru Skromānu;
		2. Turku pagastā – Līvānu novada pašvaldības Turku pagasta pārvaldes vadītāju Aivaru Smelceru;
		3. Rožupes pagastā – Līvānu novada pašvaldības Rožupes pagasta pārvaldes vadītāju Andri Neicenieku;
		4. Rudzātu pagastā - Līvānu novada pašvaldības Rudzātu pagasta pārvaldes vadītāju Rutu Klibiķi;
		5. Jersikas pagastā - Līvānu novada pašvaldības Jersikas pagasta pārvaldes vadītāju Anitu Lietaunieci;
		6. Sutru pagastā - Līvānu novada pašvaldības Sutru pagasta pārvaldes vadītāju Valiju Ruisu;
5. Parametri, kas kā minimums atspoguļojami inventarizēto ceļu sarakstos, kā arī kā atribūtu informācija ģeogrāfiskās informācijas sistēmu apkalpojošajā datorprogrammā:
	1. Autoceļiem un ielām:
		1. ID – identifikators ģeogrāfisko informācijas sistēmu apkalpojošā datorprogrammā;
		2. nosaukums – atbilstoši tehniskās specifikācijas 4.5.punkta prasībām;
		3. ID numurs – ceļa numurs saskaņā ar tehniskās specifikācijas 4.4.punkta prasībām;
		4. īpašuma nosaukums;
		5. inventāra numurs;
		6. novads/pilsēta;
		7. pagasts;
		8. sākuma koordinātas;
		9. beigu koordinātas;
		10. ceļa vai ielas posma garums;
		11. ceļa vai ielas garums.
6. Pakalpojums sniedzams Līvānu novadā:
	1. Līvānu pilsētas ielu inventarizācija un kartogrāfiskā materiāla sagatavošana;
	2. Turku pagasta ielu un ceļu inventarizācija un kartogrāfiskā materiāla sagatavošana;
	3. Rožupes pagasta ielu un ceļu inventarizācija un kartogrāfiskā materiāla aktualizācija;
	4. Jersikas pagasta ielu un ceļu inventarizācija un kartogrāfiskā materiāla sagatavošana;
	5. Rudzātu pagasta ielu un ceļu inventarizācija un kartogrāfiskā materiāla sagatavošana;
	6. Sutru pagasta ielu un ceļu inventarizācijas un kartogrāfisko materiālu aktualizācija;
7. Īpašas prasības :
	1. Darbu veicēja atbildība kļūdainu risinājumu gadījumā ietver nepieciešamo korekciju izstrādāšanu Dokumentācijā bez papildu izmaksām Pasūtītājam.
	2. Piedāvājuma cenā ir jāņem vērā jebkādi citi Līvānu pašvaldības ceļu un ielu inventarizācijas darbi, ietverot visus darbus, kuri nav ietverti darba uzdevumā un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi darbi, kas vajadzīgi Līvānu pašvaldības ceļu un ielu inventarizācijas veikšanai. Nekāda papildus maksa par neuzskaitītiem darbiem netiek atzīta.
	3. Visa veida informācija un dokumenti izpildītājam jāiesniedz paredzētajos termiņos, tā, lai to iesniegšana nekavētu darbu izpildi paredzētajā termiņā.
	4. Pēc piedāvājuma iesniegšanas pretendents nevar atsaukties uz nepilnīgu vai neizprastu darba uzdevumu.
8. Datu bāzes programmatūra paredzēta Līvānu novada (pilsētas, pagasta vai citas administratīvās teritorijas) transporta infrastruktūras datu ievadei, glabāšanai, datu pārskatīšanai un datu izvadei tālākai izmantošanai saskaņā ar lietotāja dažāda veida pieprasījumiem.
9. Programmatūrai jābūt sertificētai izmantošanai Windows 7 vidē.
10. Programmatūrai jānodrošina:
	1. dažādu formātu lietošana datu ievadei un attēlošanai, DGN, DWG, ESRI SHAPE, ESRI GEODATA BASE, ACCESS, SQL Server, ORACLE, OGC WMS, GML, Google KMZ, ASCII/XYZ, xls, rastra formāti- ECW, Geo TIFF, JPEG 2000, u.t.t.;
	2. datu ģeneralizācija un interpolācija;
	3. datu bāzes satura pārskats un datu izvēle lietošanai grafiskā veidā;
	4. datu kombinēšana no daudziem avotiem, formātiem un mērījumiem;
	5. datu digitizēšana (ievade) un rediģēšana;
	6. datu analīze;
	7. datu izvade dažādos formātos, tai skaitā DGN, DWG, ESRI SHAPE, ESRI GEODATA BASE, ACCESS, SQL Server, ORACLE, OGC WMS, GML, Google KMZ, ASCII/XYZ, xls, rastra formāti – ECW, Geo TIFF, JPEG 2000 u.t.t.;
	8. datu un analīzes rezultātu vizualizācija kā tabulas, tematiskās kartes un diagrammas;
	9. virsmu datu analīze, kubatūras aprēķini, virzemes notece, saules gaismas intensitāte, virsmas vērsumi un slīpumi, pārredzemība;
	10. ģeostatistikas analīze;
	11. metadatu izveidošana ievadāmajiem datiem;
	12. karšu, tematisko karšu noformēšana;
	13. karšu, tematisko karšu druka dažādos izmēros, mērogos (sākot no A4 līdz 2A0).
11. Pakalpojuma sniedzējam jānodrošina programmatūras apkalpošana visā līguma darbības laikā 1 gads ar iespēju termiņu pagarināt).
12. Pakalpojuma saņēmējs nodrošina:
	1. datoru ar Windows 7 32 vai 64 bitu operāciju sistēmu vai jaunāku, 4 GB RAM, uz kā uzstādīt programmatūru;
	2. programmatūras darbināšanai nepieciešamās datortehnikas, datortīkla interneta tīkla un tā nodrošinājuma programmatūras pareizu darbību;
	3. kompetentu programmatūras lietotāju minēto pakalpojumu kvalitatīvai sniegšanai;
	4. pakalpojuma sniedzēja programmatūras resursu izmantošanu tikai pašvaldības funkciju veikšanai;
	5. pakalpojuma sniedzēja konfidenciālas informācijas nesniegšanu trešajām personām;
	6. Izejas datus (ceļu, ielu, tiltu sarakstus);
	7. Kartogrāfisks materiāls, ceļu un ielu identificēšanai.
13. Pakalpojuma sniedzējam jānodrošina programmatūras apkalpošana visā līguma darbības laikā (1 gads ar iespēju termiņu pagarināt);
14. Pakalpojuma sniedzējs nodrošina:
	1. pakalpojuma saņēmēja datu drošību, kas nozīmē nesankcionētas datu piekļuves izmantošanas aizliegšanu, kā arī mehānisku datu zudumu nepieļaušanu;
	2. programmatūras jaunu versiju un lietotāju instrukciju, ja tādas ir izstrādātas un pēc tādām ir nepieciešamība, nosūtīšanu pakalpojuma saņēmējam pēc tā pieprasījuma vai automātiski;
	3. telefoniskas vai e-pasta konsultācijas par programmatūras lietošanu un uzstādīšanu;
	4. konsultācijas par programmatūras lietošanu pakalpojuma sniedzēja telpās, iepriekš vienojoties par laiku;
	5. ja pakalpojuma saņēmējam ir nepieciešama pakalpojumu sniedzēja speciālista konsultācija pie pakalpojuma saņēmēja, pakalpojuma sniedzējs to nodrošina par atsevišķu samaksu;
	6. Tehniskās iekārtas datu savākšanai un apstrādei lauka apstākļos, saskaņā ar specifikāciju( pielikums 1.)
	7. Datubāzes atjaunošanu pēc pašvaldības pieprasījuma.
15. Pakalpojuma sniedzējs veic
	1. Ceļu, ielu seguma, platuma , garuma vai citu parametru izmaiņu, mākslīgo būvju, satiksmes organizācijas tehnisko līdzekļu, autoceļu mezglu vai šķērsojuma mezglu un to parametru izmaiņu fiksēšana dabā;, transporta intensitātes noteikšanu novada ceļu tīklā
	2. Izmaiņu veikšana datubāzē- jaunu datu ģenerēšana, to savietošana esošajā datubāzē, datubāzes koriģēšana;
	3. Pakalpojuma saņēmēja datu apstrāde un ievietošana GIS;
	4. Digitālas kartes sagatavošana pašvaldības vajadzībām;
	5. Karšu izdrukas pēc pasūtītāja pieprasījuma;
	6. Pakalpojuma sniedzēja veidoto datubāzi aizsargā autortiesību likums.
16. Pakalpojuma sniedzējam jānodrošina pakalpojuma saņēmēja datu drošība, kas nozīmē nesankcionētas datu piekļuves izmantošanas aizliegšanu, kā arī mehānisku datu zudumu nepieļaušanu.
17. Pakalpojuma saņēmējs neiebilst pret savas datu bāzes informācijas sniegšanu, kuru nodrošina pakalpojuma sniedzēja programmatūra, citām pašvaldībām un valsts iestādēm to pamatfunkcijas veikšanas mērķiem.
18. Pakalpojuma sniedzējs nodrošina:
	1. videomateriāla izveidi ceļu un ielu tīkla reālās situācijas vizualizēšanai;
	2. videomateriāla piesaisti koordinātu sistēmai;
	3. datu saglabāšana ārējā datu nesējā.
19. Pakalpojuma sniedzējam jānodrošina:

19.1 citu datu formātu (DGN, DWG, ESRI SHAPE, ESRI GEODATA BASE, ACCESS, GML, Google KMZ, ASCII/XYZ, xls, rastra formāti- ECW, Geo TIFF, JPEG 2000) pieslēgšanu un vizualizāciju kopā ar pamata datubāzes datiem un ortofoto karti. Šis pakalpojums paredz topogrāfijas, detālplānu, kā arī citu projektu pieslēgšanu programmatūras datu bāzei, pašvaldības tālāku uzdevumu veikšanai.

* 1. . jaunu datu slāņu ģenerēšanu pēc pakalpojuma saņēmēja vajadzībām:

 Ceļu un ielu asis, dalītas pa grupām;

 Ceļu un ielu asis, dalītas pa segumiem;

 Ceļu un ielu piketi;

 Tilti;

 Caurtekas;

 Satiksmes organizēšanas tehniskie līdzekļi (ceļazīmes, luksofori, aizsargbarjeras, ātrumvaļņi).

* 1. . Datu bāzes radīšanu ar satiksmes infrastruktūras elementu raksturlielumiem (ceļu, ielu nosaukumi, numuri, ceļu, ielu, garumi, seguma tipi), atbilstoši pakalpojuma saņēmēja vajadzībām un prasībām, izejot no pakalpojuma saņēmēja sniegtās informācijas.
	2. . Pakalpojuma saņēmēja datu drošību, kas nozīmē nesankcionētas datu piekļuves izmantošanas aizliegšanu, kā arī mehānisku datu zudumu nepieļaušanu.
1. Datubāzes specifikācija
	1. Pakalpojuma sniedzēja izveidotajai datubāzei jābūt savietojamai ar rastra kartēm – ortofoto, topogrāfiskajām kartēm 1:5000, 1:10000 un 1:50000 mērogos.
	2. Pakalpojuma sniedzēja izveidotajai datubāzei jābūt savietojamai ar kadastru karti.
	3. Pakalpojuma sniedzēja izveidotajai datubāzei jābūt savietojamai ar valsts ceļu tīklu.
	4. Pakalpojuma sniedzēja izveidotā datubāze jānoformē kartogrāfiski.
	5. Pakalpojuma sniedzēja veidoto datubāzi aizsargā autortiesību likums.

A.Skromāns, 65307273, 29359849

ainars.skromans@livani.lv

 **Pielikums Nr.1**

**Tehniskajai specifikācijai**

iepirkuma identifikācijas LND 2015/33, nolikumam

**TehniskĀ SPECIFIKĀCIJA**

**Informācija par pasūtītāju:**

|  |  |
| --- | --- |
| **Nosaukums**  | Līvānu novada dome |
| **Reģistrācijas numurs**  | 90000065595 |
| **Adrese** | Rīgas iela 77, Līvāni, Līvānu novads, LV-5316 |
| **Kontaktpersona** | Ainārs Skromāns, mob.tālr.29359849 |

Iepirkuma priekšmeta nosaukums: **Videoreģistrātors – 2 gab.**

Iepirkuma priekšmetu raksturojošie rādītāji:

|  |  |  |  |
| --- | --- | --- | --- |
| **1.** | **Tehniskie dati** | **Prasības** | **Piedāvājums** |
| 1.1. | Modelis | Norādīt |  |
| 1.2. | Kamera | 1920x1080@30fps 1280x720@30fps 1280X720@60fps 848x480@30fps 640x480@30fps |  |
| 1.3. | Sensors | SONY Exmor CMOS Sensor vai līdzvērtīgs |  |
| 1.4. | GPS | Jā (iebūvēts) |  |
| 1.5. | Augsta nakts video kvalitāte | Norādīt |  |
| 1.6. | HUD Compass Display | Norādīt |  |
| 1.7. | HUD Speed Display | Norādīt |  |
| 1.8. | Apgaismojuma kontrole | WDR tehnoloģija vai līdzvērtīga |  |
| 1.9. | G-sensors | 3 Axis, 4G |  |
| 1.10. | Kustības sensors | Jā |  |
| 1.11. | Skatīšanas leņkis | 140° ne mazāk |  |
| 1.12. | Displejs | 2.7” 16:9 TFT LCD ne mazāk |  |
| 1.13. | Video formāts | MOV |  |
| 1.14. | Savienojums | 1080p/720p/WVGA/VGA output mode Compositei NTSC/PAL |  |
| 1.15. | Foto | 1.3M,VGA,2M,3M,5M,8M,10M,12M |  |
| 1.16. | Atmiņas kartes | Micro SDHC Card (Up to 32GB) |  |
| 1.17. | Iebūvēts mikrofons (skaņas ierakstīšana) | Jā |  |
| 1.18. | Video balance | White Balance Auto/ Daylight/ Cloudy/ Tungsten/ Fluorescent |  |
| 1.19. | Savienojums ar PC | USB 2.0 un TV |  |
| 1.20. | Baterija | 3.7V 200mAh pārlādējams litija jonu akumulators |  |
| 1.21. | USB | USB 2.0 |  |
| 1.22. | Izejošais spriegums | 5V 1A |  |
| 1.23. | Temperatūra | -25°C ~70°C (-13°F ~158°F) |  |
| **2.** | **Garantija** |
| 2.1. | Garantijas termiņš videoreģistrātoram (mēnešos). | Ne mazāk kā 24 mēnešus, garantijas remonta laikā tiek nodrošināta cita, analoga iekārta |  |
| 2.2. | Garantijas termiņš papildaprīkojumam un pārējām iekārtas komponentēm (mēnešos). | Ne mazāk kā 24 mēnešu |  |
| **3.** | **Piegāde** |
| 3.1. | Piegādes termiņš (nedēļās). | 3 nedēļas |  |

Iepirkuma priekšmeta nosaukums: **Planšetdators – 1 gab.**

Iepirkuma priekšmetu raksturojošie rādītāji:

|  |  |  |  |
| --- | --- | --- | --- |
| **1.** | **Tehniskie dati** | **Prasības** | **Piedāvājums** |
| 1.1. | Modelis | Norādīt |  |
| 1.2. | Krāsa | Norādīt |  |
| 1.3. | Operētājsistēma | Microsoft Windows |  |
| 1.4. | Operētājsistēmas versija | 8.1 vai jaunāka |  |
| 1.5. | Ekrāna izmērs | 10.1" / 25.4 cm ne mazāk vai līdzvērtīgs |  |
| 1.6. | Ekrāna tips | IPSMulti-touch |  |
| 1.7. | Izšķirtspēja | 1920 x 1200 ne mazāk |  |
| 1.8. | Procesors (CPU) | Intel® Atom™ Processor Z3745, 1.33 GHz ne mazāk vai līdzvērtīgs |  |
| 1.9. | Procesora kodolu skaits | Četrkodolu ne mazāk vai līdzvērtīgs |  |
| 1.10. | Videokarte (GPU) | Intel HD Graphics vai līdzvērtīga |  |
| 1.11. | Operatīvā atmiņa | 2 GB ne mazāk vai līdzvērtīgs |  |
| 1.12. | Iebūvēta atmiņa | 32 GB ne mazāk vai līdzvērtīgs |  |
| 1.13. | Papildus atmiņa | Līdz 64 GB (Micro SD) |  |
| 1.14. | WiFi (bezvadu internets) | Jā (802.11 a/b/g/n) |  |
| 1.15. | 3G atbalsts | Jā |  |
| 1.16. | 4G atbalsts | Jā |  |
| 1.17. | Bluetooth | Jā (4.0) ne mazāk vai līdzvērtīgs |  |
| 1.18. | USB porti | Micro USB ne mazāk kā 1 |  |
| 1.19. | HDMI | Jā (Micro HDMI) ne mazāk kā 1 |  |
| 1.20. | Iebūvēta kamera (aizmugurē) | 8 Megapikseļi ne mazāk vai līdzvērtīgs |  |
| 1.21. | Iebūvēta kamera (priekšā) | 1.6 Megapikseļi ne mazāk vai līdzvērtīgs |  |
| 1.22. | Videokamera | Jā |  |
| 1.23. | Iebūvēts GPS | Jā |  |
| 1.24. | Iebūvēts mikrofons | Jā |  |
| 1.25. | Iebūvēti skaļruņi | Jā |  |
| 1.26. | Baterija | Li-ion 9600 mAh ne mazāk vai līdzvērtīgs |  |
| 1.27. | Baterijas darbības laiks | Līdz 15 stundām |  |
| 1.28. | Komplektā klaviatūra | Jā |  |
| **2.** | **Papildaprīkojums** |
| 2.1. | Apvalks planšetdatoram | Savietojams ar planšetdatoru ražotāju un modeli |  |
| 2.2. | Krāsa | Melna |  |
| 2.3. | Materiāls | Āda |  |
| 2.4. | Īpašas atzīmes | Aizsargā pret putekļiem, skrāpējumiem |  |
| 2.5. | Atmiņas kartes tips | Micro SD ar adapteri |  |
| 2.6. | Atmiņas kartes ietilpība | 64 GB ne mazāk vai līdzvērtīgs |  |
| 2.7. | Planšetdatora lādētājs | 12/24 V |  |
| 2.8. | Visi nepieciešamie planšetdatora komponenšu un programmatūras instalācijas diski un kabeļi | Norādīt |  |
| **3.** | **Garantija** |
| 3.1. | Garantijas planšetdatoram (mēnešos). | Ne mazāk kā 24 mēnešus, garantijas remonta laikā tiek nodrošināta cita, analoga iekārta |  |
| 3.2. | Garantijas termiņš papildaprīkojumam un pārējām iekārtas komponentēm (mēnešos). | Ne mazāk kā 24 mēnešus |  |
| **4.** | **Piegāde** |
| 4.1. | Piegādes termiņš (nedēļās). | 3 nedēļas |  |

Iepirkuma priekšmeta nosaukums: **Ārējais cietais disks – 1 gab.**

Iepirkuma priekšmetu raksturojošie rādītāji:

|  |  |  |  |
| --- | --- | --- | --- |
| **1.** | **Tehniskie dati** | **Prasības** | **Piedāvājums** |
| 1.1. | Modelis | Norādīt |   |
| 1.2. | Krāsa | Norādīt |  |
| 1.3. | Tips | 2.5" |  |
| 1.4. | Korpusa materiāls | Norādīt |  |
| 1.5. | Kapacitāte | 2000 GB (2 TB) ne mazāk vai līdzvērtīgs  |  |
| 1.6. | Savienojamība | USB 3.0USB 2.0 |  |
| 1.7. | Īpaša aizsardzība | Triecienizturīgs |  |
| **2.** | **Garantija** |
| 2.1. | Garantijas planšetdatoram (mēnešos). | Ne mazāk kā 24 mēnešus, garantijas remonta laikā tiek nodrošināta cita, analoga iekārta |  |
| 2.2. | Garantijas termiņš papildaprīkojumam un pārējām iekārtas komponentēm (mēnešos). | Ne mazāk kā 24 mēnešus |  |
| **3.** | **Piegāde** |
| 3.1. | Piegādes termiņš (nedēļās). | 3 nedēļas |  |

1. Iesniedzamie dokumenti Izpildītājam jāsagatavo latviešu valodā, datorrakstā, bez dzēsumiem un labojumiem.
2. Pēc piedāvājuma iesniegšanas pretendents nevar atsaukties uz nepilnīgu vai neizprastu tehnisko specifikāciju.
3. Pretendentam pienākums ir laicīgi konkursa laikā pārbaudīt visu dokumentācijas pareizību un nesaistes gadījumā nekavējoties paziņot pasūtītājam.
4. Pasūtītājam ir tiesības izvirzīt pretenzijas par piegādāto ierīci, ja tā pilnīgi vai daļēji neatbilst tehniskajai specifikācijai un Pasūtītāja rakstiski noformulētām prasībām.

Saskaņots:

|  |  |
| --- | --- |
| Iepirkuma komisijas priekšsēdētājs |  Ainārs Skromāns |

 (paraksts un tā atšifrējums)

A.Skromāns, 65307273, 29359849

ainars.skromans@livani.lv

 **2.pielikums**

iepirkuma identifikācijas LND 2015/33, nolikumam

**FINANŠU PIEDĀVĀJUMA VEIDLAPA**

|  |  |  |
| --- | --- | --- |
| **Nr.p.k.** | **Nosaukums**  | **Kopējās izmaksas, EUR bez PVN** |
|  | Līvānu pilsētas ielu inventarizācija un kartogrāfiskā materiāla sagatavošana |  |
|  | Turku pagasta ielu un ceļu inventarizācija un kartogrāfiskā materiāla sagatavošana |  |
|  | Rožupes pagasta ielu un ceļu inventarizācija un kartogrāfiskā materiāla aktualizācija |  |
|  | Jersikas pagasta ielu un ceļu inventarizācija un kartogrāfiskā materiāla sagatavošana |  |
|  | Rudzātu pagasta ielu un ceļu inventarizācija un kartogrāfiskā materiāla sagatavošana |  |
|  | Sutru pagasta ielu un ceļu inventarizācijas un kartogrāfisko materiālu aktualizācija |  |
|  | Līvānu pilsētas ielu un Līvānu novada pagastu ceļu un ielu vērtēšana |  |
|  | Līvānu novada pašvaldības ceļu un ielu saraksta aktualizācija, saraksta saskaņošana ar VZD Latgales reģionālo nodaļu, VAS „Latvijas Valsts ceļi” un Līvānu novada pašvaldību |  |
|  | Programmatūras nodrošinājums |  |
|  | Programmatūras uzturēšanas izmaksas 3 gadi |  |
|  | Apkalpošanas un izmaiņu veikšanas izmaksas 1 gads |  |
|  | Tehnisko līdzekļu datu apkopošanai, videodatu GPS piesaistē iegūšanai divām mobilām darbavietām nodrošināšana. |  |
|  | Transporta intensitātes noteikšana ceļu un ielu tīklā uzturēšanas plānošanas vajadzībām |  |
|  | Attālinātas piekļuves iespējas datu bāzei slēgtā režīmā nodrošināšana pasūtītājam atrodoties objektā. |  |
| **KOPĀ:** |  |
| **PVN:** |  |
| **KOPSUMMA:** |  |

Piedāvātajā cenā esam iekļāvuši visus nodokļus, izmaksas, izdevumus un riskus, kas saistīti ar pakalpojumu sniegšanu.

Apliecinām, ka finanšu piedāvājumā norādītās vienības izmaksas būs spēkā visā līguma darbības periodā.

Pretendenta pilnvarotās personas paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **3.pielikums**

iepirkuma identifikācijas LND 2015/33, nolikumam

 **Veikto ielu un ceļu inventarizācijas objektu saraksts**

Pretendents (*pretendenta nosaukums)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

reģ. Nr. *(reģistrācijas numurs), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

|  |  |  |  |
| --- | --- | --- | --- |
| Nr.p.k. | Pasūtītājs (nosaukums,reģ.nr.,adrese, kontaktpersona un tālrunis) | Izpildīto darbu apraksts (jānorāda ceļu/ielu garums km, objekta adrese un citi raksturlielumi, kas pierāda atbilstību Nolikumā izvirzītajām prasībām) | Līguma darbības ilgums (no/līdz) |
|  |  |  |  |
|  |  |  |  |
|  |  |  |  |

*Pretendents sarakstā iekļauj vismaz 3 objektus, kas nodrošina Nolikuma prasību izpildi (inventarizācijas veikšana ielām un ceļiem, katram norādītajam objektam ne mazāk kā 250 km)*

Amatpersona (pretendenta

 pilnvarotā persona):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 /vārds, uzvārds/ /amats/ /paraksts/

 **4.pielikums**

iepirkuma identifikācijas LND 2015/33, nolikumam

CV

(statuss līguma izpildē)

1. Uzvārds:
2. Vārds:
3. Izglītība:

|  |  |  |
| --- | --- | --- |
| Izglītības iestāde | Mācību laiks (no/līdz) | Iegūtais grāds vai kvalifikācija |
|  |  |  |
|  |  |  |

1. Sertifikāti:
2. Dalība profesionālās organizācijās:
3. Citas prasmes:
4. Pašreizējais amats un galveno darba pienākumu apraksts:
5. Profesionālā pieredze:

|  |  |  |
| --- | --- | --- |
| Laiks (no/līdz) | Darba devējs vai Pasūtītājs (uzņēmuma līguma gadījumā) | Amats un galveno darba pienākumu apraksts vai veicamā darba apraksts (uzņēmuma līguma gadījumā) |
|  |  |  |
|  |  |  |

1. Profesionālās darbības laikā veiktie projekti, kas nodrošina Nolikuma prasību izpildi.

|  |  |  |  |
| --- | --- | --- | --- |
| Laiks (no/līdz) | Darba devējs vai Pasūtītājs (uzņēmuma līguma gadījumā) | Pasūtītāja nosaukums, reģistrācijas nr., adrese un kontaktpersona | Īss paveikto darbu saraksts *(jānorāda transporta infrastruktūras un kartogrāfiskās datu bāzes izveidošanai 3 (trīs) līdzvērtīgiem objektiem, katrs ne mazāk kā 250 km.)* |
|  |  |  |  |
|  |  |  |  |
|  |  |  |  |

*Gadījumā, ja pretendents piesaista speciālistus, kas nav uzņēmuma darbinieki pielikumā ir jāpievieno vienošanās vai līguma kopija par paredzamo pienākumu izpildi.*

Ar šo es apņemos, saskaņā ar (*Pretendenta nosaukums, reģistrācijas nr. un adrese*), turpmāk Pretendents piedāvājumu iepirkumā “**Līvānu novada pašvaldības ielu un ceļu inventarizācijai un kartogrāfiskā materiāla sagatavošanai un aktualizācijai, programmatūras nodrošinājums transporta infrastruktūras un kartogrāfiskās datu bāzes izveidošanai„** Iepirkuma identifikācijas Nr. LND 2015/\_\_\_ kā *(speciālista specialitāte un darbības joma)* veikt *(speciālista izpildāmo darbu vai veicamo pasākumu apraksts),* gadījumā, jaPretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| Vārds, uzvārds: |
| Paraksts: |
| Datums: |